《步王卢溪韵 其一》
宋代·胡梦昱

新来时事不相关，赢得蛮荒日月閒。存取丹心照碧汉，任他黄口闹清班。

非求美誉传千古，不欲浮生愧两间。天亦而今无奈说，秀才且荷肯相还。

作者简介：胡梦昱（1185～1226），南宋官员。字季昭，又字季汲，号竹林愚隐，吉水（今属江西）人。嘉定十年进士，历南安县、都昌县主簿。中大法科，授峡州司法参军，除大理评事。宝庆元年，因上疏讼济王冤，谪象州羁管。宝庆二年，移钦州，未行而卒。赠朝奉郎，谥刚简，桂林九贤祠列为九贤之一。著有《象台集》六卷、《竹林愚隐集》一卷。